Je Richars de Mugnet, vicons de Salins, fais savoir à touz ces qui verront ces presantes lettres que je tien en fié lige dou noble home Jeham de Chalon, signour d’Arlay, ma maison fort de Monsajon et toutes les appartenances de ladite maison et tout le territoire doudit leu, et quamque i sera ou porra estre ediffiez; et tien encour de luy assimant en fié lige la vile de Crotenay et les appartenances et tout le territoire doudit leu, et desdites choses suis antrez en son homage lige, sauve la feauté le roy d’Angleterre; et je et mi hoirs les devons tenir toutjorsmais ligemant de luy et de ses hoirs. En tesmoignaige de laquel chose, j’ay mis mon seel pendant en ces lettres et j’ay requis et fait metre le seal dou chapitre de Saint-Michiel de Salins... Ce fut fait le lundi devant feste saint George, l’an de l’incarnation Nostre Signour qui corroit per mil CC sexante et seze.